تورک هاوا یوللاری (ت.ه.ی)، ایلین ایلک دؤردده‌بیرینده یولچو دولولوق اورانیندا رکورد قیردی.
ت.ه.ی، ۲۰۱۸ین ایلک اوچ آیین‌دا یوزده ۸۰،۵ ایله تاریخینین ان یوکسک ایلک دؤردده‌بیر دولولوق اورانینا چاتدی.
بئله‌لیکله، ت.ه.ی، ایلین ایلک ۳ آیین‌دا ۱۷ میلیون یولچو داشیدی.
مارس آیین‌دا ایسه گئچن ایلین عینی دؤورونه گؤره بوتون بؤلگه‌لرده یولچو دولولوق نیسبتی آرتیش گؤستردی.
بو آرتیشلار قوزئی آمریکادا ۱۲ پوئن، اورتا و گونئی آمریکادا ۱۰ پوئن، آفریقادا ۱۰ پوئن و آوروپادا ۵ پوئن اولاراق گرچکلشدی.
مارس آیین‌داکی یوک و پست حجمین‌ده‌کی گوج‌لو آرتیش ایله بیرلیک‌ده ایلین ایلک دؤردده‌بیرینده توپلام داشینان یوک و پست دا گئچن ایلین عینی دؤورو ایله مقایسه‌ده یوزده ۳۸ آرتاراق ۳۱۲ مین تونا یوکسلدی.
